आजाद को कीिर्त वापस दिलाने आए मार्गदर्शक
केजरीवाल- कांग्रेस पर जेटली ने साधा निशाना
मुरली मनोहर के घर जुटे वरिष्ठ नेता, नेतृत्व संबंधी मुद्दों पर भी चर्चा
निलंबन मामला
आडवाणी खेमा सक्रिय, स्वामी भी बचाव में उतरे
भास्कर नेटवर्क | नई दिल्ली/अहमदाबाद
सांसदकीर्ति आजाद के भाजपा से सस्पेंशन के बाद पार्टी में कलह बढ़ सकती है। इस मामले में आडवाणी खेमा सक्रिय हो गया है। गुरुवार को पार्टी के मार्गदर्शक मंडल की मुरली मनोहर जोशी के घर बैठक हुई। इसमें आजाद के निलंबन का मसला भी उठा। बताया जा रहा है कि मार्गदर्शक मंडल के सदस्य और अन्य नेता डीडीसीए मामले में जांच के पक्ष में हैं। पार्टी के नेता सुब्रह्मण्यम स्वामी ने भी आजाद का समर्थन किया है। उन्होंने कहा-मैं कीर्ति की हर संभव मदद करूंगा।
इससे पहले डीडीसीए (दिल्ली जिला क्रिकेट एसोसिएशन) मामले में भाजपा से सस्पेंड कीर्ति आजाद ने गुरुवार को ही दावा किया था कि स्वामी ने जवाब तैयार करने में उनकी मदद करने की बात कही है। आजाद ने प्रधानमंत्री और मार्गदर्शक मंडल से भी मामले में दखल देने की मांग की थी। पूर्व क्रिकेटर ने वित्त मंत्री अरुण जेटली का नाम लिए बगैर आरोप लगाया था कि डीडीसीए में फर्जी कंपनियों को करोड़ों का भुगतान किया गया। शेष| पेज 11
डीडीसीए आरोपों के घेरे में आए अरुण जेटली ने गुरुवार को अपने फेसबुक पोस्ट में दिल्ली के मुख्यमंत्री अरविंद केजरीवाल पर निशाना साधा। उन्होंने कहा, ‘क्या भारतीय राजनीति में अभद्रता एक नई परंपरा बन गई है? आशा करता हूं ऐसा नहीं है। दिल्ली के सम्मानित मुख्यमंत्री ने देश के प्रधानमंत्री के बारे में जिस भाषा का प्रयोग किया, उसे किस तरह लिया जाए? संसद चलने देने के लिए कांग्रेस को जिम्मेदार बताते हुए जेटली ने कहा, ‘संसदीय लोकतंत्र भारत की विशेषता रही है। लोकतंत्र में विरोध का पूरा स्थान रहा है। लेकिन पिछले दो सत्र संसद के विरोध की राजनीति की भेंट चढ़ गए। पिछले साल बजट सत्र के बाद से ही जीएसटी बिल लटका हुआ है। इस वजह से देशवासियों को क्या नुकसान नहीं झेलना पड़ रहा?’
राहुल ने मोदी की चुप्पी पर सवाल उठाए
कांग्रेसउपाध्यक्ष राहुल गांधी ने डीडीसीए मामले में प्रधानमंत्री नरेंद्र मोदी की चुप्पी पर सवाल उठाए। उन्होंने आरोप लगाया कि प्रधानमंत्री नरेंद्र मोदी वित्त मंत्री अरुण जेटली को बचा रहे हैं। अमेठी दौरे से लौटते हुए उन्होंने कहा, ‘भ्रष्टाचार को उजागर करने वाले पार्टी के सदस्य को सस्पेंड करना क्या ‘अच्छे दिन’ का नया अर्थ है। ‘मोदी जी ने कहा था खाऊंगा, खाने दूंगा लेकिन अब वे चुप हैं। लोगों का भरोसा खत्म हो रहा है।’
कोई निलंबन का कारण तो बताए : आजाद
आजादने अपने निलंबन पर सवाल उठाया और बोले, ‘मोदी जी (प्रधानमंत्री) मामले को देखें। वे बताएं, मैंने क्या गलत किया है। मेरी लड़ाई भ्रष्टाचार से है। किसी व्यक्ति से नहीं। आजाद ने कहा कि उन्हें कारण तो बताया जाए। वे शुक्रवार को जनहित याचिका लगाकर डीडीसीए मामलों में कोर्ट की निगरानी में जांच की मांग करेंगे।
साथ में चेतावनी भी दी कि इससे लोग संकट में जाएंगे। आजाद ने आरोप लगाया कि सीबीआई डीडीसीए को नोटिस भेजकर परोक्ष तौर पर उसकी मदद कर रही है। इससे फाइलें गायब होती जा रही हैं।
हार नहीं मानूंगा
सांसद ने कहा, ‘भाजपा में सच कहना अपराध नहीं है। लेकिन अगर पार्टी ऐसा महसूस करती है कि मैंने जो किया वह अपराध है तो मैं यह अपराध बार-बार करूंगा। उन्होंने अटल जी की कविता का अंश पढ़ा-हार नहीं मानूंगा, रार नई ठानूंगा ।’
मार्गदर्शक मंडल कर सकता है डीडीसीए मामले की जांच की मांग
आजादकी ओर से दखल देने की मांग किए जाने के बाद पार्टी के वरिष्ठ नेताओं की बैठक मुरलीमनोहर जोशी के घर पर हुई। बैठक में वरिष्ठ नेता लालकृष्ण आडवाणी, शांता कुमार और यशवंत सिन्हा भी मौजूद थे। इसमें आजाद के निलंबन के मसले के अलावा नेतृत्व संबंधी दूसरे मुद्दे भी आए। मीडिया रिपोर्टों के मुताबिक, मार्गदर्शक मंडल के सदस्य और अन्य नेता डीडीसीए मामले की जांच के पक्ष में हैं।
सुब्रह्मण्यम स्वामी बोले- कीर्ति ईमानदार, उनकी हरसंभव मदद करूंगा
स्वामीने ट्विटर पर सवाल किया कि क्या क्रिकेट पार्टी अनुशासन के दायरे में आता है। उन्होंने कहा, ‘बीजेपी को उनके (आजाद) जैसे ईमानदार नेता को नहीं खोना चाहिए।’ उन्होंने यह भी कहा, ‘मैं कीर्ति की हर संभव मदद करूंगा। स्वामी ने कहा, ‘मैं ड्राफ्ट नोटिस तैयार करने में उनकी मदद करूंगा। मैं उन्हें तब से जानता हूं, जब वे नौजवान थे। उनके पिता मेरे अच्छे दोस्त थे।’
hin_Deva bho_Deva hin_Deva hne_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva